Daleka obala

**Daleka obala** je  hrvatski rock bend iz Splita.

## Historija
Ovu splitsku grupu osnovali su 1985. Marijan Ban, Jadran Vušković, Boris Hrepić i Zoran Ukić. No, da bi počeli sa službenim radom trebalo im je nešto vremena, pa je prvi službeni koncert održan tri godine poslije u kinoteci *"Zlatna vrata"* u Dioklecijanovoj palači u Getu, 27. 11. 1988. godine. Taj nastup pobudio je veliko zanimanje i popularnost grupe zbog specifičnosti glazbe. Iduće godine, kad su već bili održali preko 50 koncerata u Splitu i okolici, snimili su na audio kazeti demo snimke za nezavisnu izdavačku kuću Luxor. 

Godine 1990. nastupaju na festivalu u Subotici izvodeći pjesmu "Valovi", a iste su godine snimili i svoj prvi album *[[Daleka obala (album)|Daleka obala]]* u izdanju zagrebačke kuće Suzy. Nakon toga, 1992. izdaju drugi album, *[[Ludi mornari dolaze u grad]]*, na kojem su radili još od kraja 1990. Nakon toga, izdaju još nekoliko albuma, a posljednji se zove *[[1999-2000]]* i objavljen 1999. godine. U njemu, Marijan Ban, inače glavni vokal, pjeva samo nekoliko pjesama a ostale pjeva Jadran Vušković, osim pjesme "Kurve" koju je otpjevao Neno Belan.

Nakon toga, 2001. godine se grupa razišla. Marijan Ban, Jadran Vušković i Bogo Šoić-Mirilović osnivaju grupu *[[Marijan Ban i ostali]]*, ali se ipak ubrzo razilaze, a Marijan Ban nastavlja kao solist. Zoran Ukić i Boris Hrepić osnivaju skupinu The Obala.

## Članovi
* Marijan Ban - glavni vokal
* Jadran Vušković - vokal, gitara
* Zoran Ukić - bubnjevi
* Boris Hrepić - bas, usna harmonika, vokal
* Bogo Šoić-Mirilović - klavijature, gitara, vokal

## Zanimljivosti
* Zoran Ukić je otac poznatog hrvatskog košarkaša Roka Ukića.
* Daleka obala je sudjelovala na "Band Aid" - Albumu "Moja domovina".
* Boris Hrepić je i poznat kao umjetnik, te je oblikovao razne albume Daleke Obale.
* Nikada službeno objavljenu pjesmu posvećenu nogometnom klubu Hajduku iz Splita pod nazivom "Bila boja" su prvi put uživo otpjevali na 48. godišnjici kluba navijača Hajduka Torcida.
* Ni pjesma "Zrinka" nikada nije objavljena na službenom albumu.
* Nakon što je Croatia Records preuzela prava albuma "Daleka obala" i "Ludi mornari dolaze u grad", izdaje se CD na kojem se nalaze oba albuma.

## Diskografija
### Albumi
;Daleka obala
* demo album snimljen u studiju Radio-Brača, u izdanju Luxor designa (1988.)
* *[[Daleka obala (album)|Daleka obala]]* (Suzy, 1990.)
* *[[Ludi mornari dolaze u grad]]* (Croatia Records, 1992.)
* *[[Mrlje]]* (Croatia Records, 1993.)
* *[[Morski pas (album)|Morski pas]]* (Croatia Records, 1994.)
* *[[Di si ti]]* (Croatia Records, 1997.)
* *[[1999-2000]]* (Dancing Bear, 1999.)
* *[[Kao Sad]]* (Dancing Bear, 2022.)

;The Obala
* *[[Istinite priče]]* (Dancing Bear, 2002.)
* *[[U ime zakona]]* (Dancing Bear, 2004.)

;Marijan Ban & ostali
* *[[Staro zlato]]* (Menart, 2003.)

;Bogo
* *[[Lavovi]]* (Croatia Records, 2006.)

### Uživo
* *[[Uspomena - sve najbolje uživo]]* dvostruki CD (Dancing Bear, 2002.)

### Kompilacije
* *[[Od mora do mora]]* (Croatia Records, 1998.)
* *[[Daleka obala - The Ultimate Collection]]* (Croatia Records, 2008.)

### Singlovi
* "Hrvatska čigra" - Pjesma ekspedicije Arktik - Antarktik (Croatia Records, 1994.) sa Nenom Belanom

## Vanjske veze
* Biografija Daleke Obale
* Intervju s Zoranom Ukićem
* Stranice Marijana Bana  
* Tekstovi pjesama Daleke Obale